
Proyekto Bilang 2 ni: Abdullah Ar-Rajhi 
Iwinasto sa wikang Arabik ni: Muhammad Taha Ali 

Isinalin sa Tagalog ni : Ahmad Jibreel Salas 



Ang Babaing Pilipina. Taglay mo ang mga katangiang 
sumasagisag sa iyong pinagmulang lahi— mayumi, mahinhin, at 
marangaL May pagmamalasakit sa iyong magulang, kapatid, 
kapwa-tao at sa buong bayan. 

Ang Babaing Pilipina. May likas na pananalig at takotsa 
MaykapaL May damdamin ng pagtitiis at pagmamahaL May 
kakaibang ugali at kaaya-ayang asaL Masunuring anak, 
mapaglingkod sa asawa, mabait sa magulang at mga kapatid. 

Ang Babaing Pilipina. May pusong lubhang mapagparaya 
nguni't maramdamin at may kababaang-loob. Kahit sa gitna ng 
karukhaan, piiit na bumabangon at matatag na inaabot ang 
hamon ng buhay. 

Ang Babaing Pilipina. Ikaw ay mula sa bayan ng magigiting 
at mararangal na mamamayan. Tunay nga na ikaw ay isang 
Perlas ng Silangan. 

O, Mayuming Pilipina. Alam mo ba kung bakit may maganda 
kang pag-uugali at mabuting asal na katulad ng isang babaing 
Muslim? Sapagka't bilang Pilipina, ikaw ay nag-ugat sa lahing 
Muslim, lahing may dangal at may likas na pagkilala at pagsamba sa 
Poong Maykapal. Ang pinagmulan mo ay Islam-ang tunay na 
pamana ng ating lahi. Naaalaala mo pa ba ang iyong kasaysayan? 
Naaalaala mo pa ba kung paano tayo sinakop, kung paano tayo 
nilupig, at kung paano tayo inilayo sa ating pinag-ugatang lahi at 
pananampalataya? 

Sa dating relihiyon ng ating mga ninuno; ang Islam, ay iyong 
matatagpuan ang isang bagong daigdig ng mga natatagong yaman 
ng karunungan at kaalaman na papatnubay sa iyo sa landas ng 
buhay, pagyayamanin at pauunlarin ang iyong kaisipan at mga 
gawain. Sa ating pinagmulang relihiyon, iyong matatamo ang 
Uwanag na tatanglaw sa malalim na kalamnan ng iyong kaluluwa, 
damdamin, at puso upang iyong madama ang isang higit pang 
makabuluhang pagtahak sa masalimuot na agos ng buhay at sa dako 
pa roon ng walang hanggang buhay. 

Ang maikling babasahing ito ay inihahandog sa iyo nang buong puso 
at may katapatan upang pukawing muli ang alab ng iyong puso 
mula sa naiwan at nalimutang pinagmulan ng ating lahi. 

Ang paanyayang ito ay para sa iyo bilang natatanging handog, Kahit 
isang saglit lamang, huwag mong ipagkait sa iyong sarili ang dating 
dnyan ng iyong pagsinta at pagmamahaL Baka sakali sa iyong 
paggunita ay muli kang magbalik sa dating mapayapa at malinis na 
pamumuhay ng dating Dakilang Bayan. 

ISANG BUKAS NA LIHAM 

Kay tagal ko ng inaasam-asam na makapagsulat ng isang bukas na liham 
para sa mga kababaihang Pilipina upang ihandog sa kanila ang dating 
relihiyon ng ating lahi. Nais kong bigyang liwanag ang kaugalian ng 
isang matuwid na babaing Muslim na namumuhay ayon sa aral ng 
kanyang relihiyon, nauunawaan ang mga itinuturo nito, sumusunod sa 
mga kautusan at nananatili sa mga hangganang itinakda ng Islam. Ang 
aking pagnanais na makapagsulat ng isang lathalain para sa kababaihang 
Pilipina ay sadyang mahalaga sapagka't aking nakikita sa kanila ang 
ilang magagandang ugali ng isang mabuting Muslim. Marahil, bunga na 
rin ito ng minanang ugali at asal. At kung mayroon namang kababaihang 
Pilipina na lubhang malayo ang loob sa relihiyong Islam, maaaring ito ay 
bunga ng mga karanasang nakita nila sa mga nagpapabayang Muslim. 
Dapat ding bigyang-diin dito ang magandang ugali at asal ng mga 
Pilipina lalo na sa pakikipag-ugnayan sa kapwa at higit sa lahat ang 
pagiging mabuti sa kanilang magulang, asawa, anak, kamag-anakan at 
maging sa kanilang lipunan. 

Ang batayan ng Islam ay ang Banal na Qur'an, ang panghuling pahayag 
ng Allah at Sunnah ng Kanyang Sugo. Ito ang mga batayan sa tunay na 
ugali at asal na dapat isabuhay ng isang Muslim kaugnay ng kanyang 
tungkulin sa Dakilang Maykapal. Ang kanyang pansariling kaunlaran, 
ang kanyang kaugnayan sa ibang tao at sa kanyang lipunang 
kinabibilangan. Ito ang nais kong ipaliwanag sa mga kababaihang 
Pilipina. Ang tungkulin ng babaing Muslim sa kanyang Panginoon, sa 
kanyang mga magulang, sa kanyang asawa at mga anak, sa mga kamag- 
anakan, at sa kanyang Lipunan. 

Sinuman ang nagtangkang magsikhay upang pag-aralan ang Islam ay 
kanyang matutunghayan na sakop nito ang malawak na aspeto ng buhay 
ng isang tao, lalaki man o babae. Ito ay isang pamumuhay batay sa isang 
pantay, makatarungan, matuwid, at makadiyos na batas na nagbibigay 
katiyakan sa kaligayahan at tagumpay sa mundong ito at maging sa 
kabilang buhay. 

Ang paglalarawan ng babaing Muslim ay nagpapakita kung paano 
kinikilala ng Islam ang katayuan ng babae. Siya ay inilagay sa isang 
kalagayang kagalang-galang, at kapita-pitagan kaakibat ng pagmamahal, 
paglingap at mga karapatang dapat niyang makamtan bilang isang 
nilikhang may tungkulin at pananagutan. 

Ang Tungkulin ng Babaing Muslim bilang isang Tunay na 
Mananampalataya sa Dakiiang Maykapai. 

Ang isang napakagandang katangian ng isang babaing Muslim 
ay ang kanyang tapat at wagas na pananalig at pananampalataya sa 
Dakilang Maykapal na Siyang tunay niyang Panginoon. Bukod sa mga 
kautusang natutunghayan sa Banal na Qur'an, marami ring kasaysayan 
ang maaaring makapukaw ng damdaming makadiyos para sa mga babae. 
Ilan sa aking babanggitin ay ang kadakilaan ng Ina ni Hesus, si Birhen 
Maria (Maryam), ang kadakilaan ni Khadijah bint Khuwaylid, ang unang 
asawa ng huling Propeta ng Allah na si Propeta Muhammad (35). Hindi 
rin malilimutan ang kagandahang-loob ng bunsong anak ni Propeta 
Muhammad (#$) na si Fatimah bint Muhammad. Sa kabila ng 
kapangyarihan ng kanyang ama bilang Propeta, siya ay nanatiling 
matiisin sa anumang kahirapan at karukhaan ng buhay. Si Aishah, ang 
isa sa mga asawa ni Propeta Muhammad (3&) ay sadyang kahanga-hanga 
sa kanyang angking karunungan at kawanggawa. Ang lahat ng ito ay 
handog ng Islam sa mga kababaihan upang maging halimbawa kung 
paano maging mabuti sa paningin ng tao at higit sa lahat sa mata ng 
Dakilang Maykapal. 

Ang pananalig ng isang tunay na Muslimah (babaing Muslim) ay wagas, 
malinis at hindi nababahiran ng anumang uri ng kamangmangan, maling 
pagsamba o ng mga pamahiin. Ang kanyang paniniwala ay batay sa 
matibay na pananalig na walang dapat sambahin maliban sa Dakilang 
Maykapal (ang Allah). Ang pananalig na ito ang nagbibigay katatagan, 
pang-unawa at kabanalan upang makita niya ang buhay sa isang 
makatotohanang pananaw nito. Ang babaing Muslim ay nagsasagawa ng 
Salah (pagdarasal) sapagka't ito ang pinakadakila at pinakamabuting 
gawain ng sinumang nilikha. Ang Propeta Muhammad (^) ay nagsabi na 
ang pinakamamahal na gawain para sa Allah ay ang pagsasagawa ng 
pagdarasal sa tamang oras nito. Ang pagdarasal ay siyang tuwirang 
ugnayan ng isang tao bilang alipin ng Dakilang Diyos. Ang Salah 
(pagdarasal) ang pinagmumulan ng lakas, awa, patnubay katatagan, 
paggalang at katiwasayan ng kalooban. Ito ang paraan ng paglilinis ng 
mga kasalanan at nagiging daan ng pagpapakumbaba at pagsisisi. 

Ang Tungkulin ng Babaing Muslim sa kanyang Sarili. 

Ang Islam ay nag-aanyaya sa mga Muslim na maging kaaya-aya 
sa paningin ng tao sa pamamagitan ng kanyang maayos na pananamit, 
malinis na pangangatawan, mabuting asal at ugali upang siya ay maging 
huwaran at maging tunay na halimbawa na karapat-dapat maghatid ng 
mensahe sa sangkatauhan. Ang Qur'an ay nagsabi: 

"O, mga anak ni Adam (Adan) t magsuot kayo ng inyong palamuti 
(magagandang damit) sa bawa't (oras at) pook ng pagdarasal: kumain 
at uminom: nguni't huwag magmalabis sapagka 't hindi Niya minamahal 
ang mgd mapaglustay. 

Ang pagtataguyod ng kagandahan at kaayusan ng isang babaing Muslim 
ay hindi nahuhulog sa bitag ng pagpapakita ng kanyang kagandahan sa 
ibang tao maliban sa kanyang asawa at mga kamag-anakang hindi niya 



Qur'an7:3/ 

maaaring mapangasawa. Ang kanyang pagpapaganda at pag-aayos ay 
hindi lumalabis sa hangganang itinakda ng Islam. 

Ang tunay na Muslim ay nangangalaga hindi lamang ng kanyang 
gandang panlabas kundi ang kanyang kaisipan. Ang isang tao ay binubuo 
ng kanyang isip, puso at dila. Ito ay nangangahulugan na kung ano ang 
kanyang iniisip at kung ano ang kanyang sinasabi. Kaya, napakahalaga 
ng pangangalaga sa isip at ang pagbibigay ng mahahalagang kaalaman. 
Ang Muslim, babae man o lalaki ay may tungkuling humanap ng 
kaalaman upang mapaunlad nito ang kanyang sarili sa lahat ng aral ng 
Islam. Ang Propeta ay nagsabi: 

"Kung sinuman ang nagkait at hindi namahagi ng mabuting kaalaman 
sa mga nangangailangan ay mapaparusahan sa Apoy ng Impiyerno sa 
Araw ng Paghuhukom. " 2 

Hindi nakakaligtaan ng isang babaing Muslim ang kanyang 
kaluluwa sa pamamagitan ng pagsasagawa ng iba't ibang uri ng 
pagsamba, pagbibigay alaala sa Diyos, panalangin,at pagbabasa ng Banal 
na Qur'an. Katulad ng pangangalaga sa kanyang katawan at kaisipan, 
pinahahalagahan din niya ang kanyang kaluluwa sapagka't nauunawaan 
niya na ang tao ay isang katawan, kaisipan at kaluluwa. Palagian siyang 
nagsisisi bilang paglilinis ng kanyang kaluluwa at siya ay nakikipag- 
ugnayan lamang sa mga matutuwid at mabubuting tao upang mapaunlad 
niya ang kanyang mabuting pag-uugali. 

Ang Tungkulin ng Babaing Muslim Bilang isang Anak. 

Ang isang kaaya-ayang katangian ng isang babaing Muslim ay 
ang kanyang kabaitan, walang sawang paglilingkod at paglingap sa 
kanyang mga magulang. Ang karapatan ng magulang ay nagpapahiwatig 
ng ganap na pagsunod sa kanila. Ang pagsunod na ito ay nararapat na 
umaalinsunod sa Kautusan ng Allah Ito ay pagpapahiwatig din ng 



2 IniuUt ni Darimee 

pantay na pakikitungo sa mga magulang sa pagbibigay ng tulong at pag- 
aasikaso. Ang isang anak, lalaki man o babae, ay nararapat na bigyan ng 
sapat na pangangailangan ang kanilang magulang katulad ng pagkain, 
pananamit at maayos na pamamahay. Ang isang anak na lalaki o babae 
ay nararapat na magpakita ng kababaang-loob at paggalang sa kanyang 
mga magulang. Ang mga anak ay hindi dapat magpakita ng anumang 
pagmamataas laban sa kanyang mga magulang. Ang mga anak ay 
nararapat magpakita ng matimyas na damdamin, pagtitiis at pagtitiyaga 
sa panahon ng pangangalaga sa kanila at nararapat na unawain ang 
kanilang mga damdamin. Ang Banal na Qur'an ay nagsabi : 

"Ang iyong Panginoon ay nagtakda na wala kayong dapat sambahin 
maliban sa Kanya, at kayo ay (napag-utusang) maging mabait sa inyong 
mga magulang. Kung ang isa o kapwa ay nasa gulang ng katandaan ng 
kanilang buhay, huwag magsabi ng anumang may bahid ng pagkamuhi 
o di kaya sila ay pagdabugan, bagkus sila ay tawagin sa diwa ng 
paggalang. " 3 

Bilang tanda ng pagmamahal sa magulang kahit na sila ay buhay 
pa o patay na, maraming bagay ang dapat gawin para sa kanilang 
kabutihan, tulad halimbawa ng: 

1. Laging hilingin sa Allah ang kanilang kapatawaran. 

2. Kahit yumao na ang mga magulang, makipag-ugnayan sa 
kanilang malalapit na kamag-anak nang may kabaitan. 

3. Igalang at maging mabait din sa kanilang mga kaibigan. 

4. Magbigay ng kawanggawa para sa kanila kahit sila ay 
yumao na sapagka't ang kawanggawa na ipinamahagi para 
sa kanila ay nakababawas sa mga kasalanang kanilang 
nagawa noong sila ay nabubuhay pa. 

At batay din sa isang Hadith mula sa Sugo ng Allah 



J Qur'an 17:23 

"Ang kasiyahan ng Allah (sa tao) ay batay sa kasiyahan ng mga 
magulang . Gayundin naman, ang galit ng Allah (sa isang tao) ay batay 
sa galit ng magulang " 4 

Nararapat ding maging masunuhn sa mga magulang kahit hindi. 
pa Muslim, maliban lamang kung ang kanila ipinagagawa ay pagsuway 
sa kautusan ng Allah(,3fc). Ito ay batay sa utos ng Sugo ng Allah (£) na 
isinalaysay ni 'Aishah, ang asawa ng Sugo ng Allah (#). 'Nang hindipa 
Muslim ang aking ina, siya ay dumalaw sa akin. Tinanong ko ang Sugo 
ng Allah tungkol sa pagdalaw ng aking ina (paano ang pakikitungo sa 
kanya). Ang aking ina ay nasasabik na dumalaw sa akin. Dapat ko bang 
pakitaan ng kabaitan at pag-asikaso? 1 Ang Sugo ng Allah (#) ay 
nagsabi: "Ang ina ay dapat bigyan ng higit na kabaitan, pagmamahal at 
pangangalaga 5 ". 

Ito ay batay pa rin sa payo ng Sugo ng Allah (£&): 

"Isang lalaki ang lumapit sa Sugo ng Allah at nagtanong, V, Sugo ng 
Allah, sino ba ang higit na karapat-dapat kong pakisamahan sa mga 
tao? Ang Sugo ng Allah ay sumagot, " Ang iyong Ina ' (Ang lalaki ay 
muling nagtanong), Sino ang sumunod na taong karapat-dapat kong 
pakisamahan? Ang Sugo ng Allah ay sumagot, ang iyong Ina. ' (Ang 
lalaki ay muling nagtanong sa ikatlong pagkakataon), Sino ang 
sumunod? ang Sugo ng Allah ay nagsabi: Ang iyong Ina \ (At sa ika- 
apat na pagtatanong), sino ang sumunod? Ang Sugo ng Allah ay 
sumagot, ' Ang iyong ama 6 . " 

Ating mapapansin na ang Sugo ng Allah (£j) ay nagbigay ng 
tatlong bahagi sa larangan ng pakikisama at pakikitungo sa isang ina 



4 Tirmidhi 

5 Bukhari Hadith bilang 2227, Muslim Hadith bilang 2584 at Tirmidhi Hadith bilang 
1959. 

6 Bukhari Hadith bilang 2227, Muslim Hadith bilang 2584. (Ang talaibabaan bilang 5 at 6 
ay magkaugnay) 

samantalang binigyan lamang ng isang bahagi ang ama. Ang kaukulang 
bahaging ito ay ipagkaloob sa ina nang dahil sa hirap at pagdunisang 
dinanas niya sa pagdadalang-tao, sa oras ng panganganak, at pag-aamga 
sa mga anak. Ito ay batay sa pahayag ng Banal na Qur'an: 

"At Aming ipinag-utos sa tao na maging masunurin at mabait sa 
kanyang mga magulang; sa hirap (at dusa) ang kanyang ina ay 
nagpasan at sa pighati siya ang nagluwal (nagsilang) sa kanya... " 7 

Ang ina ang siyang nagdala ng sanggol sa sinapupunan nito 
hanggang siyam na buwan. Habang nasa sinapupunan ang anak, ang 
pagkain ay nagmumula sa ina nito. Tunay na ang ina ay dumanas ng 
ibayong hirap at pagpapakasakit. At sa pagluwal ng sanggol, ang ina pa 
rin ang nagdurusa sa pangangalaga, pagpapasuso, at pagpapalaki ng 
anak. Kaya naman, sinabi ng Propeta Muhammad na: "Ang Paraiso ay 
nasa paanan ng inyong ina. " Bilang muslim, isa sa dahilan ng pagpasok 
sa Paraiso ay ang pagmamahal sa ating magulang lalo na sa ating ina na 
nagpakasakit mula sa sinapupunan, kamusmusan hanggang sa ating 
paglaki. 

Ang Karapatan ng Babaing Muslim sa kanyang Asawa. 

Ang "Mahr" o handog ay itinakdang karapatan ng babae sa 
kanyang mapapangasawa. Ang kasunduan sa kasal ay hindi 'ganap kung 
wala ang Mahr. Ang Mahr ay nananatiling isang tungkulin kahit na ang 
babae ay nagpaubaya dito maliban na lamang kung ang kasunduan sa 
kasal ay naganap na. Pagkaraang bigyang kaganapan ang kasunduan, ang 
asawang babae ay maaaring magparaya ng kanyang karapatan sa Mahr. 
Ito ay batay sa kautusan ng Banal na Qur'an: 

"At ibigay sa mga kababaihan (na inyong pakakasalan) ang kanilang 
Mahr nang taos-puso nguni 't kung sila sa kanilang sariling pagkukusa 



7 Qur'an46:15 

ay kanilang ibalik sa inyo ang anumang bahagi nito (Mahr)Jkasiya ito 
nang walang pangamba sa anumang kamalian. ' 

• Pantay at Makatarungan 

Ang dalawang prinsipiyong ito ay dapat maisakatuparan kung 
ang lalaki ay may dalawa o higit pang asawa. Ang mga asawa ng lalaki 
ay may karapatan sa pantay at makatarungang pangangalaga. Kaya, ang 
isang lalaki na nakapag-asawa nang higit sa isa ay nararapat na bigyan ng 
kaukulan at pantay na pansin ang lahat ng kanyang asawa. Dapat silang 
bigyan ng magkatulad na tahanan, pananamit at pantay na panahon na 
dapat gugulin sa bawa't isa sa kanila. Kung ito ay hindi niya 
magampanan, ang lalaki ay magiging di-makatarungan at di-pantay. Ito 
ay batay sa aral ng Sugo ng Allah ($g): 

"Sinuman ang nag-asawa ng dalawa at hindi niya ito pinakitunguhan 
nang pantay (di makatarungan), siya ay darating sa Araw ng 
Paghuhukom na nakalaylay ang kalahati ng kanyang katawan. " 

• Pagtataguyod sa Pananalapi 

Ang asawang lalaki ay nararapat magbigay ng pananalaping 

pagtataguyod sa kanyang asawa, pamilya at mga anak. Siya ay nararapat 
na magbtgay ng bahay at magandang kalagayan para sa kanyang 
pamilya, Dapat siyang magbigay ng lahat ng mga pangunahing 
pangangailangan ng kanyang mga asawa at buong kapamilya, gamot, 
pananamit at iba pang mahalagang bagay. Nararapat niyang ipagkaloob 
ang lahat batay sa kanyang kakayahan at hangganan. Ito ay batay sa 
kautusan ng Banal na Qur'an: 

"Hayaang ang taong nakaririwasa na gumugol ayon sa kanyang 
kakayahan : at ang taong mahirap ay hayaan siyang gumugol ayon sa 



' Qur'an 4:4 
' Hadith Nasaiee 

ipinagkaloob ng Allah sa kanya. Hindi nagbibigay pasanin ang Allah 
sa kaninumang tao nang higit sa ipinagkaloob Niya sa kanya. 
Pagkaraan ng kahirapan, may kaginhawahang ibibigay ang Allah. ftl ° 

• Pantay na Panahon at Pagniniig 

Isa sa pinakamahalagang karapatan ng isang asawang babae sa 
kanyang asawa ay ang pagkakaloob sa kanya ng isang tapat na ugnayan 
at pakikipagniig sa kanya at ang paggugol ng kaukulang panahon sa 
kanyang mga anak. Ang Batas ng Islam ay binibigyang-diin ang 
kahalagahan ng pagkakaroon ng maayos na ugnayang pang mag-asawa. 
Ang karapatan ng asawang babae ay nararapat na panatilihin habang 
panahon. Ang babae ay nangangailangan ng isang mapagmahal at 
maalalahaning asawa na nagbibigay katuparan sa kanyang pangunahing 
kailangan. Kung ito ay hindi magagawa, maaaring ito ang sanhi ng 
pagkawasak ng kanilang ugnayan bilang mag-asawa. Nawa'y 
pangalagaan tayo ng Allah mula sa ganitong kalagayan. 

• Pangangalaga ng mga Lihim ng Asawa 

Hindi dapat ipagmarali o ipagsabi ang kakulangan o kapintasan 
ng kanyang asawa. Ang mag-asawa ay nararapat na itago ang lahat ng 
kanyang nakikita o naririnig mula sa kanyang asawa bilang kanilang mga 
lihim na hindi dapat malaman ng sinuman. Ang lahat ng ugnayang 
pakikipaniig ay hindi dapat ipagsabi bagkus ito ay dapat sarilinin at 
pangalagaan. Ang ugnayan bilang mag-asawa ay banal na ugnayan ayon 
sa Relihiyong Islam at hindi dapat mabahiran ng anumang kasamaan. Ito 
ay batay sa aral ng Sugo ng Allah (36): 

"Isa sa pinakamasamang kalagayan sa paningin ng Allah sa Araw ng 
Paghuhukom ay yaong lalaking nakipagniig sa kanyang asawa at 
pagkaraan ay ipinagsabi ang mga lihim ng kanyang asawa sa iba. " 11 



10 Qur'an65:7 

11 Hadith, Muslim 

• Pantay at Mabait na Pakikitungo 

Ang pagiging makatarungan at pantay ay dapat panatilihin ng 
asawang lalaki sa pakikitungo sa kanyang mga asawa at pamilya. Siya ay 
dapat maging huwaran sa pagpapakita ng isang tunay na pangangalaga, 
kabaitan at ang kakayahan sa paglutas ng anumang suliranin ng kanyang 
pamilya. 

• Pangangalaga at Pag-iingat 

Ang asawang lalaki ay nararapat na pangalagaan ang kanyang 
asawa at pamilya laban sa anumang panganib. Hindi niya dapat 
pahintulutan na magtungo sila sa mga masasamang kapaligiran. Batay sa 
pahayag ng Banal na Qur'an: 

"O kayong mananampalataya t Iligtas ang inyong sariti at ang inyong 
pamilya laban sa Apoy na ang panggatong ay tao at bato, dito ay may 
mga nagbabantay na mababagsik at mahihigpit na mga anghel na hindi 
sumusuway sa Kautusan ng Allah, nguni't ginagawa kung ano ang 
ipinag-uutos. " u 

Ang asawang babae ay nararapat na pangalagaan ang mga ari- 
arian, kayamanan at pansariling kagamitan ng kanyang asawa, Ang 
asawang lalaki ay hindi dapat umabuso o maglustay sa anumang salapi 
ng kanyang asawa nang walang pahintulot. Ang lalaki ay hindi dapat 
gumawa ng anumang pakikipagkasundo kaugnay ng mga pananalaping 
pag-aari ng kanyang asawa nang wala siyang pahintulot. 

Ang Tungkulin ng Babaing Muslim sa kanyang mga anak. 

Ang mga karapatan ng mga anak ay marami. Unang-una na rito 
ay ang karapatan nilang magkaroon ng isang marangal at mapayapang 
buhay; at ang pagkakaroon nila ng mga magagandang pangalan. Sila ay 



"Qur'an66:6 

may karapatan sa lahat ng mga pangangailangan ng buhay na binubuo ng 
maayos na tahanan at pagkain, maayos na edukasyon at tamang 
pangangalaga. Sila ay nararapat na magkaroon ng magandang pag-uugali 
at kilos; at pangalagaan sila laban sa lahat ng masasamang asal at gawa 
katulad ng pagsisinungaling, pandaraya, pagnanakaw, inggit, 
pagkukunwari at iba pang di kaaya-ayang ugali. Ito ay batay sa aral na 
ipinag-utos ng Sugo ng Allah ($): 

"Sapat na kasalanan ang pagpapabaya sa mga dapat tangkilikin, na sila 
ay hindi pinagkakalooban ng kaukulang pangangalaga at 
pagpapalaki. " 1S 

Higit sa lahat, ang mga anak ay may karapatan para sa 
makatarungan at pantay na pakikitungo. Walang isang anak na dapat 
bigyan ng higit na pangangalaga kaysa sa ibang anak hinggil sa mga 
regalo, at pagmamahal upang maiwasan ang pagseselos (hinggil sa 
pamana, ang lalaki ay naiiba sa babae). Lahat ng anak ay dapat pantay na 
paldtunguhan nang may kabaitan at magandang asikaso. Ang di 
makatarungang pakikitungo sa mga anak ay nagbubunga ng masamang 
pag-uugali sa pakikitungo ng mga ito sa kanilang mga magulang 
pagdating ng katandaan. Ito ay batay sa isang Hadith ng Sugo ng Allah 
(#) nang minsan may isang tao ang lumapit sa Sugo ng Allah (£) at 
nagwika: 'O Sugo ng Allah, nais kong ikaw ay makibahagi sa 
(kasayahan ng pagbibigay ko ng regalo sa) isa sa aking mga anak at 
nais kong ikaw ay maging saksi para dito '. Nang marinig ng Sugo ng 
Allah (3S) ang pakiusap ng tao, ang Sugo ng Allah (£) ay nagtanong: 

"Inihahandog mo ba ang regalo sa lahat ng iyong mga anak ? Ang tao 
ay sumagoL Hindi! Ang Sugo ng Allah ay nagbigay puna. 
"Samakatuwid, humanap ka ng iba na sasaksi sa iyong pagbibigay 
regalo sapagka 7 ako ay hindi sasaksi sa isang hindi makatarungan at 
hindi pantay na pakikitungo. Maging masunurin (at matakot) sa Allah. 

Maging makatarungan at maging pantay ang pakikitungo sa iyong mga 
anak. " N 

Ang Tungkulin ng Muslim (lalaki man o babae) sa kanyang mga 
Kamag-anakan, Kapitbahay, Kaibigan at Kapatid sa 
Pananampalataya. 

Ang mga kamag-anak ay may natatanging pagpapahalaga sa 
Islam. Ito ay nagbibigay paalaala na tayo ay nararapat maging mabait at 
maasikaso sa kanila. Ang mayamang Muslim, lalaki o babae man, ay 
may tungkuling bigyan ng kaukulang asikaso ang kanyang mga kamag- 
anak. Nangunguna na rito yaong mga malalapit na kamag-anak. 

Ayon sa aral ng Islam, ang isang Muslim ay nararapat na 
makibahagi sa mga pangangailangan ng mga kamag-anak sa 
pamamagitan ng pagbibigay ng kahit maliit na tulong sa kanila sa mga 
panahon ng kahirapan at kalungkutan. Ito ay batay sa aral na ipinag-utos 
ng Banal na Qur'an: 

"0, sangkatauhan! Matakot sa inyong Panginoon, na Siyang lumikha sa 
inyo mula sa iisang tao (Adan), at mula (kay Adan) nilikha Niya ang 
asawa nito, at mula sa kanilang dalawa, ay nilikha Niya ang maraming 
kalalakihan at kababaihan; (kaya) matakot sa Allah,na sa Kanya kayo 
ay humingi (ng inyong karapatan) at (huwag ninyong putulin ang 
ugnayan) ng mga sinapupunan (pagkakamag-anakan) (sapagka *t) 
katiyakang ang Allah ay Lagi nang Ganap na Nagmamasid sa inyo 
(lahat). 15 " 

Katotohanan pa nito, iminumungkahi ng Islam sa isang Muslim 
na maging mabait sa kanilang mga kamag-anak kahit pa ang mga ito ay 
hindi mabait sa kanya o kahit sila ay hindi muslim. Inuutusan ng Islam 

ang bawa't Muslim na patawahn ang sinumang nagkasala sa kanyang 
mga kamag-anakan maging ang mga ito ay mapaghiganti sa kanya. 
Iminumungkahi rin ng Islam na maging malapit ang kalooban sa mga 
kamag-anak kahit pa ang mga ito ay kumikilos ng taliwas sa kanya. Ito 
ay batay sa aral na sinabi ng Sugo ng Allah($s): 

"Ang isang tao na nagtatag ng magandang ugnayan sa kanyang angkan 
ay ginantimpalaan. Ang isang tunay na mabuting makipag-ugnayan (sa 
kanyang mga kamag-anakan) ay isang tao na mabuti pa rin sa kanyang 
mga kamag-anak bagama 7 ang mga ito ay tumalikod sa ugnayan sa 
kanya. " 

Nagbigay babala ang Islam laban sa pagtalikod sa ugnayang pang 
kamag-anakan. Ito ay isinasaalang-alang ng Islam bilang isang mabigat 
at malaking kasalanan. Ito ay batay sa pahayag ng Banal na Qur'an: 

"Samakatuwid, kayo ba ay gagawa ng kabuktutan sa lupa at putulin ang 
ugnayang pagkamag-anakan kung kayo ay bigyan ng kapangyarihan ? 
Silayaongmga isinumpa ng Allah kaya't sila ay ginawang mga bingi at 
binulag ang mga paningin. " 16 

1. Ang Karapatan ng mga Kapitbahay 

Batay sa Banal na Qur'an, ang Allah ay nag-utos tungkol sa 
pakikipag-ugnayan para sa mga kapitbahay. 

4t Sambahin ang Allah, at huwag magbigay katambal ng sinuman sa 
Kanya at gumawa ng mabuti sa inyong mga magulang, kamag-anakan, 
mga ulila, mga dukha, mga kapitbahay na kamag-anak f mga kapitbahay 
na dayuhan, ang (inyong mga) kasamahan na katabi, ang mga 
naglalakbay (na inyong makasalubong) at sinumang nasa ilalim ng 

inyong kapangyarihan. Katotohanan, hindi minamahal ng Allah ang 
mapagmataas, ang mapagyabang. " 17 

Iniulat ng Sugo ng Allah (0) ang mga karapatan ng kapitbahay: 

"Alam ba ninyo ang mga karapatan ng isang kapitbahay? (Ito ay ang 
mga sumusunod); Kung ang kapitbahay ay humingi ng iyong tulong, 
ipagkaloob ito sa kanya. Kung ang kapitbahay ay umuutang sa iyo, 
pautangin ito (kung may kakayahang pautangin). Kung ang kapitbahay 
ay isang mahirap, tulungan siya ng pananalapi at tulungan sa kanyang 
kahirapan (kung ito ay inyong makakayanan). Kung ang kapitbahay ay 
maysakit, dalawin siya (at tulungan sa kanyang kalagayan). Kung ang 
kapitbahay ay maligaya sa isang kapakinabangan, batiin siya. Kung ang 
kapitbahay ay nagdurusa, mag-alay ng pakikiramay. Kung ang 
kapitbahay ay namatay,(ang mga kalalakihan ay nararapat 
makipaglibing (kung may kakayahan). Huwag itaas ang paggawa ng 
bahay na maaaring humadlang ang pagpasok ng araw at hangin sa 
kanila. Huwag gambalain ang kapitbahay sa mga amoy ng niluluto 
maliban lamang kung bibigyan ito ng pagkaing niluto. Kung kayo ay 
namili ng mga prutas (samantalang siya dy walang kakayahang bumili) 
bigyan siya kahit na kaunti lamang. Kung hindi mo nais na bigyan siya, 
dalhin o ipasok sa tahanan na di ito namamalayan. Huwag hayaan ang 
iyong anak pagkaraan nito na dalhing palabas ang prutas at ipagmarali 
sa anak ng kapitbahay. " i8 

Karagdagan pa nito, ang Islam ay nagbigay ng tatlong uri ng 
kapitbahay ayon sa mga sumusunod: 

• Ang Kapitbahay na Kamag-anak na Muskim. 

Ang ganitong un ng kapitbahay ay may tatlong karapatan sa iyo. 
Ang karapatang pangkamag-anakan, ang karapatang pangkapitbahay, at 
ang karapatan bilang isang Muslim. 



,7 Qur'an 4:36 

• Ang Kapitbahay na Muslim. 

Ang ganitong uri ng kapitbahay ay may dalawang karapatan; - 
ang karapatan bilang kapitbahay, at ang karapatan bilang Muslim. 

• Ang Kapitbahay na di-Muslim. 

Ang ganitong kapitbahay ay may isa lamang karapatan; -ang 
karapatan bilang kapitbahay. Minsan, si Abdullah ibn Am'r («&), isang 
kilalang kasamahan ng Sugo ng Allah (|S) at iskolar na Muslim ay 
dumating sa kanyang bahay. Natagpuan niya na ang kasama niya sa 
bahay ay nagkatay ng isang tupa. Kaagad siyang nagtanong,"Z?mzgyart ba 
ninyo ng tupa ang ating kapitbahay na Hudyo? Narinig ko ang Sugo ng 
Allah (£) na nagsabi: 

"Ang Anghel Gabriel ay palagiang nagbibigay payo sa akin (na maging 
mabait ako sa aking kapitbahay) hanggang naisip ko na baka nais niga 
na ang aking kapitbahay ay gawin kong isa sa aking tagapagmana. " l 

2. Ang Karapatan ng mga Kaibigan 

Isinasaalang-alang ng Islam ang mga karapatan ng isang 
kaibigan at ito ay nagtakda ng mga alituntunin na dapat gampanan para 
sa isang kaibigan. Katulad halimbawa ng mabuting pakikitungo at ang 
tapat na pagpapayo dito. Ang Propeta (jS) ay nagsabi: 

"Ang pinakamabuting mga kaibigan sa paningin ng Allah ay yaong 

naghahatid ng kabutihan sa kanyang kasama t at ang pinakamabuting 

kapitbahay ayyaong mabuting makitungo sa kanyang mga kapitbahay. " 
20 

Karagdagan pa nito, itinuturo din ng Islam ang mga tungkulin ng 
isang mabuting kaibigan. Ito ay batay sa pamamatnugot ng Propeta ng 
Allah (£): 

"Ang pinakamabuting kaibigan at ang pinakamabuting kapitbahay ay 
ang pinakamabuti sa kanila. " 2I 

3. Ang Karapatan ng mga Dukha at Mahihirap : 

Ang mga dukha at mga kapus-palad ay may tiyak na karapatan 
sa Islamikong pamayanan. Sa katunayan, kinalulugdan ng Allah (&) ang 
mga nagpapakasakit para sa Kanyang Landas sa pamamagitan ng 
pagtulong sa mga maralita at dukha sa Islamikong bayan. Ito ay batay sa 
salita ng Banal na Qur'an: 

"At sila sa kanilang yaman ay may kinikilalang karapatan para sa 
namamalimos at maralita " 2 

Itinuturing ng Islam ang mga kawanggawa sa mga dukha at 
mahihirap bilang mga pinakamabuting gawain. 

"Hindi (isinasaalang-alang na) isang kabutihan o kabanalan ang ilingon 
ninyo ang inyong mga mukha sa Silangan o Kanluran (sa panalangin), 
datapwa 't ang kabutihan at kabanalan ay ang maniwala sa Allah at sa 
HulingAraw, sa mga Anghel t sa Aklat at sa mga Propeta (Sugo); at ang 
gumugol ngyaman dahil sa pagmamahal sa Kanya, para sa mga kamag- 
anak, sa mga ulila, sa mga nangangailangan, sa mga naglalakbay (na 
nagipit), sa mga humihingi, at sa pagpapalaya ng mga alipin; na 
nagsasagawa ng Salah (Iqamat-as~Salah), at nagkakaloob ng Zakat 
(katungkulang kawanggawa), at tumutupad sa kasunduan na kanilang 
ginawa ; at matiisin sa matinding kahirapan at karamdaman, at sa lahat 
ng panahon ng pakikipaglaban. Sila ang mga taong makatotohanan at 
sila ang mga may takot (sa Allah) . " 23 

Sa ganitong kadahilanan, ang Zakah ay ipinag-uutos bilang isa sa 
pinaka-pangunahing saligan ng Islam. Ang Zakah ay itinalagang 

21 Tirmidhi 

bahagdan mula sa mga naipong yaman sa loob ng isang taon. Ito ay 
buong pusong pagbibigay ng mga Muslim (sa mga maralita at mga 
nangangailangan) bilang pagsunod sa Kautusan ng Allah (3fe). Ang 
Zakah ay nararapat ipamahagi ng mga Muslim na may kaukulang 
naipong sapat na halaga. Ito ay batay sa salita ng Allah (&) sa Banal na 
Qur'an: 

"At sila ay hindi napag-utusan maliban na sila ay sumamba lamang sa 
Allah, maging matapat sa pananampalataya sa Kanya, panatilihing 
malinis (wagas) ang relihiyon para sa Kanya (sapagka 't ang tao ay likas 
na matuwid). At mag-alay ng Salah (pagdarasal) at magbigay ng 
kawanggawa (Zakat). Ito ang tunay na Relihiyon. " 24 

Sadyang kasiya-siya ang pakiramdam ng isang taong tumutulong 
sa kahirapan ng kanyang kapwa. Isang dakilang gawain ang damahin at 
tulungan ang mga dukha at maralita. Kalugod-lugod sa paningin ng 
Allah ang mabuting pakikipag-ugnayan sa mga kapus-palad, sa mga 
ulila, sa mga maysakit at sa mga nangangailangan. Sa piling ng mga 
dukha at maralita, ating madarama sa ating puso ang dakilang damdamin 
at tunay na buhay ng isang mananampalataya sa tanging Diyos. 

Ang Tungkulin ng Babaing Muslim sa kanyang Lipunan. 

Ipinag-uutos ng Islam sa mga mananampalataya (Muslim) na 
makibahagi sa dalamhati at pagsubok ng mga kapatid sa Islam sa buong 
daigdig at inuutusang makipagtulungan sa abot ng kanilang kakayahan. 
Ang pakikipagtulungan sa kapwa Muslim ay hindi lamang sa isang 
partikular na lugar bagkus ito ay pandaigdigan at hindi nito isinasaalang- 
alang ang lugar o layo na namamagitan sa kanila. Ang Sugo ng Allah (gs) 
ayon sa isang pinagtibay na Hadith ay nagsalaysay ng ganito: 

"Ang mananampalataya sa kapwa niya mananampalataya ay katulad ng 
haligi ng isang gusalL Ang haligi ay nagpapatibay at nagtutuwid sa isa 't 

isa. Pagkaraan niyang isinalaysay ito, kanyang ipinagdikit ang kanyang 
mga daliri sa kanyang dalawang kamay. ' 

Karagdagan pa nito, isang napakagandang aral ang ating 
matututuhan sa isang salaysay na ayon sa Sugo ng Allah ($): 

"Iwasan ang hinala. Ang paghihinala ang siyang pinakamalaking 
kasinungalingan. Huwag ninyong siyasatin ang mga masamang balita, 
mga pagkukulang at kapintasan ng inyong kapatid. Huwag maniktik sa 
inyong mga kapatid. Huwag makipagpaligsahan (ng may masamang 
pag-iisip at layunin) laban sa iyong kapatid. Huwag kamuhian ang iyong 
kapatid. Huwag kang lumayo mula sa iyong kapatid (sa oras ng kanyang 
pangangailangan at pakikiramay). O, mga alipin ng Allah, maging 
mabuting magkakapatid kayo sa isa 't isa katulad ng kautusang ipinag- 
aanyaya sa inyo. AngMuslim ay nararapat na maging makatarungan sa 
kanyang kapatid na Muslim. Hindi niya ito hinahamak at inaalipusta. 
Hindi niya ito dapat ilagay sa anumang kapahamakan o panganib. Lahat 
ng bagay na pag-aari ng isang Muslim ay ipinagbabawal na gamitin ng 
kapwa Muslim (na walang pahintulot) o abusuhin ito (nang walang 
karapatan). Ang kabutihan (at maging ang kabanalan) ay naririto — 
itinuro niya ang kanyang dibdib (ang puso). Sapat na kasamaan ang 
ilagay ang isang kapatid na Muslim sa kapahamakan. Katotohanan, 
hindi tinitingnan ng Allah ang inyong mga katawan, anyo at ayos kundi 
Kanyang tinitingnan ang inyong puso, ugali at kilos. " 26 

Isa pang patnubay ang ipinagkaloob ng Sugo ng Allah ($) nang 
ipahayag niya na: 

"Ang Muslim ay hindi maaaring maging tunay na mananampalataya 
hanggang hindi nvya nais para sa kapwa niya Muslim ang nais para sa 
kanyang sarili. " 2 

Sadyang napakaganda ng relihiyong Islam. Ito ay nag-uutos na 
tayo ay dapat lamang sumamba sa Nag-iisang Diyos, ang Allah, na 
Siyang Lumikha sa tao at sa lahat ng bagay. Ito ang haligi ng ganap na 
kabutihan. At ito ang unang Kautusan. Ganoon tayo noon. Nagkakaisa at 
nagtutulungan sa gawang kabutihan at ang ating bayan ay mapayapa. 
Nguni't, tinangka ng mga manlulupig mula sa iba't ibang lahi (Kastila, 
Amerikano, Hapon) na agawin, sakupin ang kapirasong lupang pamana 
ng lahing kayumanggi. Tinangka nilang alisin ang dangal ng ating bayan 
sa pamamagitan ng kanilang kultura at kaugalian. Kaya naman, may mga 
magigiting na bayani ang nagbuwis ng kanilang buhay upang mapanatili 
ang ating kasarinlan. Si Lapu-lapu, na isang Muslim ang unang bayani 
ng ating lahi. Siya ay nakipaglaban upang mapanatili ang Islamikong 
Pananampalataya. Nakipaglaban din si Dr Jose Rizal, Andres Bonifacio 
at marami pang iba para sa ating bayan. Hanggang tayo ay nagising na 
lamang na taglay ang kultura at Ugaling banyaga. Saan nga kaya patungo 
ang bayang Pilipinas? May panahon pa at hindi pa huli ang lahat. 
Magbalik tayong lahat sa ating pinagmulang kultura at pananalig. Tayo 
ay magbalik Islam. Hanapin natin ang dating mapayapang buhay. 

O, Babaing Pilipina, sadyang ikaw ay sagisag ng isang bulaklak ng 
Lahing Kayumanggi. 

O, Babaing Pilipina, magbalik ka sa iyong pinagmulang lahi. Ikaw 
ay magbalik Islam. Muli mong sulyapan ang dakilang pamana ng 
ating lahi. Ito ay naghihintay sa iyo upang muli mong hagkan ang 
bagong umaga sa dako pa roon ng bayan mong sinilangan. 

Anq Mqa Pangunahing Aralin Nq Islam 

Nais kong ibahagi sa iyo ngayon ang ilang pangunahing aralin na 
dapat matutunan ng sinumang nagnanais maunawaan ang tunay na 
mensahe ng Islam. Bagama't ito ang relihiyon ng ating mga ninuno at 
ang kauna-unahang relihiyon ng ating bansang Pilipinas, marami pa rin 
ang hindi ganap na nakauunawa sa tunay na aral nito. Marahil, ang isa sa 

dahilan kung bakit hindi nabibigyan ng kaukulang pansin ang mensahe 
ng Islam ay ang kapabayaan ng ilang mga muslim. Hindi sila naging 
huwaran sa pag-uugali at naging salat sa kabutihang-asal. Ang 
pagpapalaganap ng Islam ay tungkulin ng isang muslim nguni't higjt na 
tungkulin ang pagkakaroon ng mabuting ugali, kabaitan sa kapwa at 
makatarungang pakikipag-ugnayan. Kaya naman sa paghahanap ng 
katotohanan, hindi batayan ang nakikitang ugali o asal ng isang tao at 
maging ang mga masasamang karanasang nalasap sa kamay ng isang 
nagngangalang muslim. Sapat na sabihin ko na mayroong kaukulang 
mga aral ang inihahandog ng Islam bilang patnubay sa Sangkatauhan. 

Ang Unang Aralin 
Ano ang Islam? 

May makikita ba tayong paliwanag sa kahanga-hangang 
sandaigdigan? Mayroon bang kapani-paniwalang kahulugan ang lihim ng 
buhay? Batid natin na walang pamilya na mahusay ang pamumuhay 
kung walang responsableng pinuno; walang lungsod na mananatiling 
maunlad kung walang matatag na pamamahala; walang bansang 
mamamalagi kung walang pamunuan. Batid din natin na walang bagay 
na nabubuhay ng sarili nito lamang. Alam din natin na ang sandaigdigan 
ay nananatili at gumagalaw sa pinakamaayos na paraan, at ito'y patuloy 
na namamalagi nang napakahabang panahon. Masasabi ba natin na ang 
lahat ng ito ay hindi sinasadya? Maidadahilan ba natin na ang pananatili 
ng tao at ng buong sandaigdigan ay nagkataon lamang? 

Ang tao ay maliit na bahagi lamang sa kabuuan ng napakalaking 
sandaigdigan. Kung ang tao ay nagpaplano at kanyang pinahahalagahan 
ang kabutihan ng pagpaplano, samakatuwid, ang sarili niyang buhay at 
pamamalagi ay batay din sa nakaplanong patakaran. Ito ay 
nangangahulugan na may isang Kalooban na nagpaplano sa ating 
pananatili, at may isang Pambihirang Kapangyarihan na lumikha ng mga 
bagay at pinamamalagi silang kumikilos nang mahusay. 

Dito sa daigdig, tiyak na may isang Kahanga-hangang Lakas na 
kumikilos upang mapanatiling maayos ang lahat ng bagay. Sa 
kagandahan ng kalikasan, tiyak na may isang Dakilang Lumikha na 

lumalalang sa pinakamagandang sining at tumutustos sa lahat ng bagay 
na may natatanging layunin sa buhay. 

Ang mga taong taos-pusong nakauunawa ay kumikilala sa 
Lumikhang ito at tinatawag Siyang Allah (Diyos). Hindi Siya tao 
sapagka't ang tao ay hindi kayang makalikha ng ibang tao. Hindi Siya 
hayop, ni hindi Siya halaman. Hindi Siya idolo, ni hindi Siya istatwa 
sapagka't isa man sa mga ito ay hindi malilikha ang sarili o ang ano pa 
man. Siya ay iba sa lahat ng mga ito. Siya ang Lumikha at Tagapanustos 
sa lahat ng ito. Ang lumikha ng anumang bagay ay tiyak na kakaiba at 
nakahihigit sa mga bagay na Kanyang nilikha. 

Maraming paraan upang makilala natin ang Allah (Diyos), at 
maraming bagay na masasabi tungkol sa Kanya. Ang mga kahanga- 
hanga at kagila-gilalas na bagay sa mundo ay tulad ng bukas na aklat na 
kung saan mababasa ang tungkol sa Allah. Bukod dito, ang Allah % ang 
tumutulong sa atin na makilala Siya sa pamamagitan ng maraming 
Propeta at mga Pahayag na Kanyang ipinadala sa tao. Ang mga Propeta 
at Pahayag na ito ay nagtuturo ng lahat na dapat nating malaman tungkol 
sa Kanya. 

Ang lubusang pagtanggap sa mga aral at patnubay ng Allah na 
ipinahayag kay Propeta Muhammad (3£) ay^siyang kabuuan ng relihiyong 
Islam. Sa Islam, ipinag-uutos ang paniniwala sa kaisahan at 
kapangyarihan ng Allah na nagbibigay sa tao ng kaalaman sa kahulugan 
ng sandaigdigan at sa kanyang bahagi dito. Ang paniniwalang ito ay 
nagbibigay sa kanya ng laya sa lahat ng pangamba at pamahiin sa 
pamamagitan ng laging paggunita sa Makapangyarihang Allah at ang 
tungkulin ng tao sa Kanya. Ang pananampalatayang ito ay dapat na 
ipakita at isagawa. Ang paniniwala ay hindi sapat. Ang paniniwala sa 
isang Diyos (Allah) ay nangangailangan ng pagtanaw sa sangkatauhan 
bilang isang pamilya sa ilalim ng kapangyarihan ng Allah, ang Lumikha 
at Tagapanustos ng lahat. Labis na tinatanggihan ng Islam ang kuro-kuro 
na may natatanging tao. Ang paniniwala sa Allah % at paggawa ng 
mabuti ang tanging landas patungo sa Paraiso. Kaya ang tuwirang 
pakikipag-ugnayan sa Allah ay naisasagawa na hindi na kailangan pa ang 
tagapamagitan. 

Ang Islam ay hindi bagong relihiyon. Ito rin ang mensahe at 
patnubay na ipinahayag ng Allah * sa lahat ng mga Propeta. Ang ilan sa 
kanila ay sina Adam, Noah, Abraham, Ismael, Isaae, David, Moses at 
Hesus (as). Nguni't ang mensahe na ipinahayag kay Propeta Muhammad 
($)ay Islam sa malawak, ganap at pangwakas na anyo. Ang Qur'an ang 
huling Kapahayagan ng Allah at ito ang saligang pinagkukunan ng aral at 
batas Islamiko. Ang Qur'an ay nagbibigay ng batayan sa lahat ng bagay: 
pananampalataya, kagan-dahang-asal, kasaysayan ng sangkatauhan, 
pagsamba, kaalaman, karunungan, ugnayan ng tao at Diyos, at ugnayang 
pangkapwa-tao. Sa malawakang pagtuturo nito ay naitatayo ang matatag 
na paraan sa panlipunang katarungan, karunungang pangkabuhayan, 
pamahalaan, batasan, hurisprudensiya, at batas sa pakikipag-ugnayang 
pandaigdigan. Ang "Hadith" ay mga aral, salita at gawa ni Propeta 
Muhammad (&) na maingat na inipon at iniulat ng kanyang mga matapat 
na kasamahan. Ang "Hadith" ay nagpapaliwanag at nagbibigay ng 
detalye sa mga talata ng Banal na Qur f an. 

Mga Pangunahing Paniniwala Sa Islam 

Ang tunay at matapat na Muslim ay naniniwala sa mga sumusunod na 
pangunahing saligan ng pananampalataya. 

1. Siya ay naniniwala sa iisang Diyos (Allah), ang Kataas-taasan at 
Walang Hanggan, Ang Makapangyarihan, Mahabagin, at Madamayin, 
ang Lumilikha at Tagapanustos. 

2. Siya ay naniniwala sa lahat ng Propeta ng Allah nang walang 
pagtatangi-tangi. Bawat pamayanan ay nagkaroon ng Tagapagbabala o 
Propeta mula sa Diyos. Sila ay pinili ng Allah upang turuan ang 
sangkatauhan at upang ipahayag ang banal na mensahe. Ang Banal na 
Qur'an ay nagsasaad ng mga pangalan ng dalawampu't limang Propeta. 
Si Propeta Muhammad (M) ang panghuling Propeta. 

3. Ang Muslim ay naniniwala sa mga Kasulatan at Pahayag ng Allah 3*. 
Ito ang mga patnubay na tinanggap ng mga Propeta upang ipakita sa 
sangkatauhan ang tamang landas tungo sa AUah. Ang Banal na Qur'an ay 
may natatanging pagbanggit sa mga kasulatan nina Abraham, Moses, 
David, Hesus (as). Bago ipinahayag kay Propeta Muhammad (36) ang 
Banal na Qur'an, marami sa mga naunang Kasulatan at Pahayag ang 

nangawala na o binago ng tao. Ang tanging tunay at buong mensahe ng 
Allah na nananatili ngayon ay ang Banal na Qur'an. 

4. Ang Muslim ay naniniwala sa mga Anghel ng Allah. Sila ay mga 
ispirituwal at mga kahanga-hangang nilikha na likas na hindi 
nangangailangan ng pagkain, inumin o tulog. Iniuukol nila ang kanilang 
panahon sa pagsamba sa Allah M. Sila ay mga mararangal na tagapag- 
lingkod na may kanya-kanyang tungkulin. Sila ay nangungusap lamang 
pagkatapos magsalita ng Allah m 9 at kumikilos lamang bilang tanging 
pagsunod sa Kanyang iniuutos. 

5. Ang Muslim ay naniniwala sa Araw ng Paghuhukom. Darating ang 
araw na ang muiidong ito ay magwawakas. Ang mga patay ay ibabangon 
upang humarap sa makatarungang paglilitis. Ang mga taong may 
magagandang talaan ay mabibigyan ng masaganang gantimpala at sila*y 
sasalubungin sa Kalangitan ng Allah. At ang mga taong may masasamang 
talaan ay mapaparusahan at itatapon sa Impiyerno. 

6. Ang Muslim ay naniniwala sa Tadhana mabuti man o masama ito. 
Ang Allah ay nagbibigay sukat at pasiya sa tadhana ng lahat na nilikha 
ayon sa Kanyang kaalaman at sa Kanyang walang hanggang 
kamnungan. Ang Muslim ay naniniwala sa kapangyarihan ng Allah na 
magplano at isagawa ang Kanyang plano. Walang magaganap sa 
Kanyang kaharian na salungat sa Kanyang nais. Ang Kanyang kaalaman 
at kapangyarihan ay nananatiling umiiral sa lahat ng Kanyang nilikha sa 
lahat ng sandali. Siya ay maalam at maawain, at ano man ang Kanyang 
naisin ay may makahulugang layunin. Kung ito ay mailagay sa ating 
mga isip at puso, tatanggapin natin nang buong pananampalataya ang 
lahat ng Kanyang loobin kahit ito ay hindi natin maunawaan nang ganap. 

Ang Limang Haligi Ng Islam 

Sa Islam, ang pananampalataya na walang pagganap at kulang sa 
pagsagawa ay walang buhay. Ang pananampalataya ay likas na sensitibo 
at maaaring maging napakamabisa. Nguni't sa sandaling mawalan ng 
kaukulang pagganap o hindi nagagampanan, ito ay madaling mawalan ng 
sigla at kakayahang mangganyak. 

Ang mga sumusunod ay limang haligi ng Islam. 

1. Shahadahtain:(Ang Pagsaksi sa Kaisahan ng Allah at Pagiging 
Tunay na Propeta ni M uhammad) 

Ang panunumpa na walang dapat sambahin maliban sa Allah n, 
at si Propeta Muhammad (0) ay Kanyang Propeta sa lahat ng 
sangkatauhan hanggang sa Araw ng Paghuhukom. Ang pagiging Propeta 
ni Muhammad ay nagbibigay tungkulin sa lahat ng Muslim na sundin 
ang kanyang ulirang pamumuhay bilang halimbawa ng isang mabuti at 
tunay na mananampalataya. 

2. Salah: (Ang Pagdarasal) 

Ang pagdarasal ay isinasagawa limang ulit sa isang araw bilang 
tungkulin sa Allah. Pinatitibay nito ang pananampalataya sa Allah at 
nagbibigay ito ng inspirasyon upang magkaroon ng mataas na moralidad. 
Pinadadalisay nito ang puso at iniiwas ang tao sa tukso ng kasamaan. 

Ang mga Salah at mga takdang oras ng mga ito: 

Salatul Fajr (pagdarasal sa madaling araw) 
Salatud Duhr (pagdarasal sa tanghali) 
Salatul Asr (pagdarasal sa hapon) 
Salatul Magrib (pagdarasal sa takipsilim) 
Salatul Isha (pagdarasal sa gabi) 

3. Zakah: (Ang Nagpapadalisay na Limos) 

Ang literal na kahulugan ng Zakah ay kadalisayan. Ang 
teknikong kahulugan nito ay ang paglalaan ng taunang halaga sa ano 
mang uri ng kayamanan o salapi ng Muslim na may kakayahan upang 
ipamigay sa mga nararapat makinabang. Nguni't ang pangrelihiyon at 
ispirituwal na kahulugan ng Zakah ay higit na malalim at masigla. Ito ay 
makatao at may panlipunang kahalagahan. 

4. Sawm: (Ang Pag-aayuno) 

Sa buwan ng Ramadan, simula sa bukang liwayway hanggang sa 
takipsilim, ang mga Muslim ay umiiwas sa pagkain, inumin at 
pakikipagtalik sa asawa. Gayon din, sila ay pangkaraniwan nang 

umiiwas sa mga masasamang layunin at pagnanasa sa lahat ng buwan ng 
taon lalung-lalo na sa buwan ng Ramadan. Ito ay nagtuturo ng 
pagmamahal, pagkamatapat at pagsamba. Nagdudulot ito ng matatag na 
pagmamahal sa kapwa, pagkamatiisin, pagkamatulungin at katatagan ng 
loob. 

5. Hajj: (Ang Paglalakbay sa Makkah) 

Ito ay dapat maisagawa minsan sa tanang buhay ng sinumang 
Muslim na kayang tustusan ang paglalakbay at nasa mabuting 
kalusugan. Ito ang pinakamalaking taunang pagtitipon na kung saan ang 
mga Muslim ay nagkikita-kita upang magkakilala at pag-aralan at 
itaguyod ang kapakanan ng lahat. Ito ay isang pagpapatunay sa 
pangkalahatan ng Islam at sa pagkakapatiran at pagkakapantay-pantay ng 
mga Muslim. 

Ang Ikalawang Aralin 
Hesus: Ang Dakilang Propeta nq lslam 

ANG KAHALINTULAD ni HESUS 

Una sa lahat, ang mga Muslim ay nananatili sa paniniwala na ang 
pagsilang ni Hesus na walang ama ay kahalintulad ng pagkakalikha ng 
Diyos kay Adan, na walang ama at ina. Ang Banal na Qur'an ay 
nagpaliwanag: 

"Katotohanan: Ang kahalintulad ni Hesus sa (paningin ng) Allah ay si 
Adan. Siya ay nilikha Niya mula sa alabok. At saka nagwikang 
(Kun) "Maging " at (Fayakun) "nangyari ngd* ". 

Tuwirang tinatalikdan ng Islam ang pagturing kay Hesus bilang 
"anak ng Diyos". Kung ang pagsilang ni Hesus na walang ama ang 
siyang malaking batayan o dahilan upang siya ay tawaging "anak ng 



M Qur»«n3:59 

Diyos" higit na may karapatan si Adan na tawaging "anak ng Diyos" 
sapagka't siya ay isinilang na walang ama at ina. Sa katotohanan, ang 
Kapangyarihan ng Diyos ay hindi mapag-aalinlanganan. Sa anumang 
pamamaraan, lumilikha ang Diyos ng anumang Kanyang naisin. Nilikha 
niya si Adan ng walang ama at ina. Si Eba ay nilikha mula sa tadyang ng 
lalaki at walang ina. Si Hesus ay nilikha na walang ama nguni't may ina. 
Ang karaniwang tao ay nilikha ng Diyos na may ama at ina. Kaya sa 
Walang Hanggang Karunung&n at Kapangyarihan ng Diyos lahat ng 
bagay na Kanyang itakda ay natutupad at nangyayari. Ang Diyos ay 
magsabi lamang ng "Maging" at mangyayari nga. Ang pagkakalikha ng 
Diyos sa iba't-ibang pamamaraan ay tanda lamang na Siya ang dapat 
pag-ukulan ng Pagsamba at Pagmamahal. 

ANG PAGSILANG NI HESUS 

Si Hesus ay Propeta ng Diyos na ipinadala para sa mga taga Israel 
upang mangaral sa tunay na diwa ng pagsamba. Siya ay binigyan ng 
magandang karangalan sa daigdig at sa kabilang buhay. Ang Banal na 
Qur'an ay nagpaliwanag na pinili si Maria higit sa lahat ng babae dito sa 
lupa. Ang Anghel Gabriel ay dumating sa kanya na may magandang 
balita na siya ay nakatakdang magsilang kay Hesus. Ang magandang 
salaysay na ito ay matatagpuan sa Banal na Qur'an: 

"Tandaan! Nang ang mga Anghel ay nagwika: " O, Maria! 
Katotohanan, ang Allah ay nagbibigay sa iyo ng magandang balita ng 
isang Salita mula sa Kanya: ang kanyang pangalan ay Mesiyas, Hesus, 
anak ni Maria, na may mataas na karangalan sa daigdig na ito at sa 
kabilang buhay. At siya ay (nasa hanay) ng mga malalapit (sa Allah). 
Siya ay magsasalita sa tao mula sa kanyang duyan (kamusmusan) at 
kagulangan. At siya ay nasa hanay ng mga matutuwid. Siya (Maria) ay 
nagwika:O f . aking Panginoon! Paano ako magkakaroon ng anak gayong 
walang lalaki ang humawak sa akin? Siya ay nagwika: (Kahit na) 
Ganyan ang Allah t lumilikha ng anumang Kanyang naisin. Kapag 
Kanyang itakda ang isang bagay, Siya ay magsasabi (lamang) ng "Kun " 
(Maging) at mangyayari nga. 

"At siya (Hesus) ay tuturuan Niya ng Aklat at Karunungan. Ang Torah 
(Batas) at ang Injeel(Ebanghelyo) 29 " 

ANG HIMALA NI HESUS SA BANAL NA QUR'AN 

Ang salaysay ng Banal na Qur'an tungkol sa mga Himala ni Hesus 
ay akmang-akma sa kanyang kabanalan at karangalan. Taliwas sa Bibliya 
na ang isang himala niya ay ang paggawa ng nakalalasing na inumin 
(alak). 

Sa Banal na Qur'an sanggol pa lamang si Hesus ay nagbigay na 
siya ng himala. May isang pagkakataon na ang mga tao ay nagtatanong 
kay Maria kung bakit nagawa niyang magkaanak na ang pag-aakala siya 
ay masamang babae. At upang patunayan ni Maria na siya ay malinis na 
babae, hindi siya nagpaliwanag para sa kanyang sarili kundi itinuro niya 
si Hesus na isang sanggol. Sa pamamagitan ng Himala si Hesus ay 
nagsalita. 

"At kanyang (Maria) itinuro ito (ang sanggol). Sila (mga tao) ay 
nagwika: "Paano namin makakausap ang isang batang nasa duyan?" 
Siya (Hesus) ay nagsabi: "Tunay na ako ay Lingkod ng Allah: Ako ay 
binigyan ng Kasulatan at ginawa Niya akong Propeta.. 30 . " 

Si Hesus ay nagpamalas din ng himala sa iba't-ibang pagkakataon. 
Ang Banal na Qur'an ay nagsalaysay: 

"Tunay na ako ay naparito sa inyo na may dalang Palatandaan mula sa 
inyong Panginoon, na ako ay gagawa para sa inyo mula sa (dakot na) 
alikabok katulad ng hugis ng ibon "At hihipan ko ito at magiging ibon. " 
Sa Kapangyarihan ng Allah aking pagagalingin ang ipinanganak na 



* Qur'an 3:45-48 
*Qur f «n 19:29-30 

uuiag at Ketongin. At aking bubuhayin ang patay sa pamamagitan ng 
Kapangyarihan ngAllah 31 . " 

ANG LAYUNIN NI HESUS 

Katulad ng nakasaad sa Bibliya, maging ang Banal na Qur'an ay 
nagbibigay liwanag tungkol sa layunin ni Hesus. Siya ay isinugo na may 
hangaring gisinging muli ang mga Taga Israel na sa panahong yaon ay 
nagkawatak-watak. Binigyang-diin niya ang pangunahing aral ng Diyos, 
ang Pagsamba at Pananampalataya sa Diyos. Ang Banal na Qur'an ay 
nagpahayag tungkol sa aral ni Hesus. Siya ay nagsabi: 

"Katotohanan, ang Allah ang aking Panginoon at inyong Panginoon 
kaya 't Sambahin Siya. 32 " 

" O, Angkan ng Israel, Sambahin ang Allah, na aking Panginoon at 
inyong Panginoon. Ang sinumang magtambal sa Allah ay tunay na 
ipagbabawal ng Allah sa kanya ang Paraiso at ang Apoy ang kanyang 
tirahan 33 " 

Ang isa pang layunin ni Hesus ay upang bigyang-daan ang 
pagdating ni Propeta Muhammad (£). Ang Banal na Qur'an ay nagsabi: 

"O, Angkan ng Israel, katotohanang ako ay Sugo ng Allah sa inyo na 
nagpapatotoo sa Torah (ni Moises) na nauna sa akin at nagbibigay ng 
magandang balita ng isang Sugo na susunod sa akin na ang pangalan ay 
tatawaging Ahmad (Ang Ipinagkakapuri) 34 . " 

HESUS, SAKSI SA ARAW NG PAGHUHUKOM 

At dahil nga sa paniniwala at pagsamba kay Hesus bilang Diyos ng 
mga Kristiyano, sa Araw ng Paghuhukom si Hesus ay haharap sa Diyos 



Ji Qur'an3:49 
JI Qur'an3:51 
" Qur'an5:72 
14 Qur'an61:6 

(Allah). Si Hesus mismo ang magtutuwid sa maling paniniwalang ito. Sa 
Araw ng Paghuhukom ang Panginoong Diyos (Allah) ay magtatanong kay 
Hesus. Siya ay magsasabi: 

"At (tandaan): Nang ang Allah ay nagwika: O, Hesus, anak ni Maria, 
Ikaw ba ay nagsabi sa tao: "Gawin ninyo ako at ang aking Ina bilang 
mga diyos bukod pa sa Allah. Siya (Hesus) ay nagwika: Luwalhati sa Iyo 
(O, Allah!) Hindi ko maaaring sabihin ang anumang bagay na wala akong 
karapatan. Kung sinabi ko man yaon, ito ay Iyong 
Batid. Batid Mo ang aking kalooban, gayong ang sa Iyo ay di ko 
batid. Katotohanan, Ikaw (lamang) ang nakaaalam ng mga bagay 
na lingid. Wala akong sinabi sa kanila maliban kung ano ang Iyong 
ipinag-uutos: Sambahin ang Allah, ang aking Panginoon at inyong 
Panginoon, at ako ay saksi habang ako ay kasama nila at nang ako 
ay bawiin Mo, Ikaw ang Tagamasid sa kanila at (tanging) Ikaw ang 
Saksi sa bawa 't bagay. 

Ang Ikatlong Aralin 
Maria : Ang Inspirasyon sa lahat ng Panahon 

Bawa't kasaysayang ipinahayag ng Allah M sa Kanyang Huling 
Aklat, ang Qur'an, ay naglalayong makapagturo sa tao ng mga aral tungo 
sa pagiging mabuting mananampalataya. Ang Qur'an ang humahawi ng 
mga haka-haka, maling kaisipan o pagkilala at maging ang walang 
katotohanang miuugnay sa bawa't tao o bagay na itinuturing na may 
malaking bahagi ng pananampalataya. Kaya't ang Qur'an ay tinawag na 
Al Furqan (isang salita mula sa wikang Arabik na may kahulugan na 
"Pamantayan") sapagka't ito ay tumatayo bilang pamantayan sa pagitan 
ng katotohanan at kasinungalingan. Ito ang nagsisilbing 
tagapagpahwanag ng mga pangyayari o kasaysayan sa nagdaang 
panahon upang ganap na maituwid ang mga kamalian tungkol dito at 
muling ibalik sa antas ng katotohanan. 



35 Qur'an 5:116-117 

Ang isang halimbawa na binigyan ng liwanag ay ang katotohanan 
tungkol sa buhay ni Maryam 36 (Maria) ang dakilang Ina ni Isa 37 
(Hesus^) sapagka't ang magandang kasaysayang ipinahayag ng Banal 
na Qur'an tungkol sa kanya ay makapagdudulot ng higit pang 
magandang kaisipan hindi lamang sa mga Muslim kundi sa mga 
Kristiyano na nagmamahal sa kanya. Ang kanyang kalinisan, at wagas na 
pagsamba ay sadyang maingat na nakatala sa Banal na Qur*an. At ito ay 
isang palatandaan lamang kung gaano pinarangalan at patuloy na 
pinararangalan ng relihiyong Islam at ng mga Muslim, ang isa sa mga 
Dakilang Babae ng Sangkatauhan- si Maryam bint Imran (Maria, ang 
anakni Imran). 

Sa tatlong kinikilalang relihiyon sa buong mundo — ang 
Hudaismo (Judaism), Kristiyanismo at Islam, mayroong tatlong 
kakaibang pananaw ang isinasaalang-alang ng mga tagasunod nito sa 
katauhan ni Maria. Sa pananaw ng mga Hudyo, ang pagkakilala nila sa 
kanya ay sadyang nakapanlulumo sa dahilang si Maria ay itinuturing 
bilang isang masama o maruming babae na nagkasala ng pangangalunya. 
Kaya naman, si Hesus^ sa kanilang paningin ay isang anak sa 
pagkakasala, at samakatuwid, isang huwad na Propeta. Sa panig naman 
ng ibang sekta ng relihiyong Kristiyanismo, ang pagkakilala nila kay 
Maria ay sadyang lagpas sa makatuwirang pananaw ng isang mabuting 
mananampalataya. Siya ay tinaguriang "Ina ng Diyos" sapagka't kinilala 
naman ang kanyang anak na si Hesus bilang anak ng Diyos o Diyos na 
nagkatawang-tao. 



36 Ang pangalan ni Maria sa wikang Arabik ay Maryam. Sa kapakanan ng mga 
mambabasang di-muslim, ipagpapatuloy ang paggamit ng pangalang "Maria" sa aklat na 
ito. 

37 Ang pangalan ni Hesus sa wikang Arabik ay 'lsa. Sa kapakanan ng mga mambabasang 
di-muslim, ipagpapatuloy ang paggamit ng pangalang "Hesus" sa aklat na ito. *3 (Alayhis 
salam) ito ay isang salita mula sa wikang arabik na binabanggit tuwing ang pangalan ng 
isang Propeta o anghel ay nababanggit. Ito ay isang dua (dalangin) para sa kanila o kanino 
man sa kanila na nawa'y ipagkaloob sa kanila ang kapayapaan at pagpapala ng Allah. 

Sa relihiyong Islam, ang pananaw ng isang Muslim tungkol kay 
Maria ay nasa makatuwirang pagitan ng relihiyong Hudaismo at 
Kristiyanismo. Si Maria ay hindi masamang babae tulad ng pagturing ng 
mga Hudyo at hindi rin naman bilang "Ina ng Diyos" katulad ng 
pagturing ng ibang Kristiyano. Ang pagkilala ng Muslim kay Maria ay 
batay sa aral ng Qur'an at Hadith 3 ni Propeta Muhammad Si Maria 
ay isa sa pinakadakilang Babae ng Sangkatauhan. Ang kanyang 
kasaysayan ay isang malaking bahagi ng Kapahayagan ng Banal na 
Qur'an, ang aklat na paulit-ulit na binibigkas at binabasa ng mga Mu$lim 
sa kanilang pang-araw-araw na pagsamba sa Dakilang Lumikha. 

Bagaman si Propeta Muhammad & ay mula sa mga Arabong lahi 
ni Propeta Ismael (isa sa anak ni Propeta Abraham) siya mismo ang 
nagtanggol at nagbigay patunay sa kalinisan ni Maria at ni Hesus (ang 
mag-ina na mula sa angkan ng Israel na kung saan naman nagsanga ang 
lahi ng mga Hudyo). Taliwas sa mga paratangng mga Hudyo, na dapat 
sana ay magbigay ng karangalan kay Maria at Hesus dahil iisa ang 
kanilang pinag-ugatang lahi. Ang itinakdang magtanggol kay Maria at 
Hesus ay mula sa lahi ng mga Arabo, si Propeta Muhammad gs. 

Sa mahabang panahon, ang hidwaan ng mga Hudyo at Arabo ay 
patuloy magpahanggang sa ngayon. Subali't, sa kabila nito, ang Banal na 
Qu'ran na ipinagkatiwala kay Propeta Muhammad % na isang Arabo ay 
nagpahayag ng isang katotohanan upang bigyang katarungan ang tunay 
na pangyayaring naganap kay Maria at Propeta Hesus. 

Ang kapahayagan ng Banal na Qur'an ay hindi pansariling 
pagnanasa ng Propeta Muhammad & kundi isang kautusan sa kanya 
bilang Huling Sugo para sa Sangkatauhan. Sinunod lamang niya ang 
anumang kapahayagan ng Allah sa kanya. Kaya, ang Banal na Qur'an ay 
nagpatunay nito.: 



M Hadith-ito ay mga tinipong mga satita, aral o mga bagay na sinang-ayunan o 
ipinagbawal ng Sugo ng Allah na si Muhammad4&. 

"Sabihin mo (O Muhammad), wala sa akin ang karapatan upang 
baguhin ito ng ayon sa aking (sariling) pagnanasa. Sinusunod ko lamang 
kung ano ang ipinahayag sa akin 39 . " 

"Kung ninais lamang ng Allah, hindi ko ito magagawang bigkasin (o 
isiwalat) sa inyo... 40 " 

"Ito ay bahagi ng mga balita mula sa Al Ghaib (di-nakikita) na Aming 
ipinahayagsa iyo (O Muhammad) ... 4l " 

Ang kasaysayan ni Maria, ang dakilang ina ni Hesus^ ay 
matatagpuan sa Surah Maryam (Isang Kabanata mula sa Banal na 
Qur'an) na tumatalakay tungkol kay Maria na sadyang tumatagos sa puso 
ng sinumang mambabasa. Walang aklat sa buong kasaysayan ang 
nakapagbigay ng isang magandang damdamin tungkol sa kadakilaan ni 
Birhen Maria maliban sa Banal na Qur'an, ang Huling Kapahayagan ng 
Nag-iisang Diyos na ipinagkatiwala Niya sa Kanyang Huling Sugo at 
Propeta- si Muhammad Ibn Abdullah £. Walang mata ang hindi luluha 
sa kabanal-banalan at napakagandang salaysay ng Banal na Qur'an 
tungkol sa Dakilang Babae ng Sangkatauhan-si Maria. Bawa't talatang 
tumatalakay sa kanyang katauhan ay tigib ng inspirasyon at umaakay sa 
magandang damdamin ng bawa't taong nagmamahal at may matiim na 
paghanga sa kanya. Sino pa nga ba ang makapagbibigay ng magandang 
salaysay kundi ang Isang Tanging Diyos na Makapangyarihan sa lahat. 
Siya ay may Ganap na Kaalaman, ang may ganap na Karunungan. 
Sinumang mambabasa, maging siya man ay Muslim o Kristiyano ay 
katiyakang hindi mapasusubalian ang karangalang ipinagkaloob ng 
Dakilang Maykapal-Allah kay Maria-ang babaing nagmula sa pamilya 
ng sangkatauhan. Si Maria ay mula sa angkan ng mga Propeta. Ang 
kanyang mga magulang ay sina Imran at Hannah Bint Faqoud. 



T Qur'an 10:15 
w Qur'an 10:16 
41 Qur'an3:44 

ANG MGA KATANGIAN NI MARIA 

Bukod sa Banal na Qur'an, maraming Hadith (mga salita ng 
Propeta Muhammad £s) ang naglarawan tungkol sa mga katangian ni 
Maria. Ito ay mga Hadith na pinananaligan at naitala ng kanyang mga 
kasamahan at napanatili nila sa mahabang panahon. 

Si Tirmidhi, ang isa sa pinananaligang matuwid at pantas na 
mananalaysay ay nag-ulat na ayon kay Ali bin Abi Talib, sinabi ng Sugo 
ng Allah $5 na: 

"Ang pinakadakilang babae (sa kanyang kapanahunan) ay si Maryam 
(Maria), ang anak na babae ni Imran, at ang pinakadakilang babae (sa 
panahon ng Propeta Muhammad) ay si Khadijah (ang kanyang asawa), 
anak na babae ni Khuwaylid. " 

At ayon sa pagtatala ni Ibn Jarir, isinalaysay ni Abu Musa Al 
Ash'ari na sinabi ng Sugo ng Allah $g na: 

"Maraming lalaki ang nakamtan ang ganap na pananalig at (nguni't) 
mula sa mga babae, si Maryam (Maria) na anak na babae ni Imran at si 
Asiyah, na asawa ni Fir'aun (Paraon) ang nakatamo ng kaganapan 
lamang." 

SI MARIA AT ANG BABAING MUSLIM 

Maraming panahon na ang lumipas. Sa makabagong takbo ng buhay, 
tanging babaing Muslim lamang ang nananatiling may pagkakahalintulad 
sa pananamit ni Maria. Ipinag-uutos ng Islam sa babaing Muslim bilang 
isang marangal na mananampalataya na panatilihing maayos ang 
pananamit sa pamamagitan ng pagkubli sa anumang bahagi ng katawan 
na maaaring maging sanhi ng kawalan ng dangal at paggalang. Para sa 
isang babaing Muslim, si Maria ay larawan ng isang marangal na babae 
na dapat tularan sa gawa, kilos at kaayusan. Siya ay isang inspirasyon na 

hindi maaaring maglaho magpakailanman sapagka't siya ay bahagi ng 
relihiyong Islam-ang pinagpalang relihiyon ng Dakilang Maykapal. Sa 
aming paglalahad tungkol sa katauhan ni Maria, ang Dakilang Ina ni 
Hesus, ating matatagpuan ang isang banal na pagsasalaysay na 
kailanman ay hindi natagpuan sa mga aklat ng ibang relihiyon. Bagaman, 
ang Kristiyanismo ay isang relihiyon na umiinog sa katauhan ni Hesus at 
tuwirang umuugnay kay Maria, walang magandang salaysay na maaaring 
tunghayan sa pahina ng kinikilala nilang Kasulatan-ang Bibliya. Nguni't, 
ang Banal na Qur'an, bilang Huling Kapahayagan ng Dakilang Maykapal 
ay siyang tanging aklat na nagtanggol sa mga maling paratang na 
iniuugnay sa katauhan ni Maria at ni Hesus. Ito ay palatandaan at isang 
katotohanan, na higit na may karapatan ang relihiyong Islarri na 
ibantayog sa buong sangkatauhan ang isa sa mga dakilang babae ng 
Sangkatauhan-si Maria, ang ina ni Hesus, ang Dakilang Propeta at Sugo 
ng Makapangyarihang Diyos-ang Allah $g. 

Ang Ikaapat Na Aralin 
Paano Ba ang Pagyakap sa Islam? 

Ang layunin ng munting babasahing ito ay upang ituwid ang 
maling haka-haka na lumalaganap sa mga nagnanais yumakap ng Islam 
bilang kanilang pananampalataya. Ang ibang tao ay nahaharap sa isang 
suliranin dahil sa maling pag-aakala na ang taong nais yumakap ng Islam 
ay kailangan pa niyang ihayag ang kanyang pagtanggap ng Islam sa 
kinauukulan o sa isang iskolar na may mataas na katungkulan o sa isang 
Sheikh o di kaya'y ipaalam muna ito sa husgado o sa ibang sangay ng 
pamahalaan. Isang pag-aakala rin na ang pagtanggap ng Islam ay may 
kondisyong magkaroon ng sertipiko o kasulatang pinagtibay ng mga 
awtoridad bilang pagpapatunay ng pagpasok sa Islam. 

Nais naming linawin na ang lahat ng bagay hinggil dito 
[pagpasok sa Islam] ay napakadali at isa man sa mga naturang 
kondisyon o obligasyon ay hindi kailangan sapagka't taglay ng Dakilang 
Allah ang Iahat ng pang-unawa at lubusan Niyang batid ang lihim ng 
bawa't puso. Gayon pa man, ipinapayo sa sinumang nagnanais 

tumanggap ng Islam, bilang kanyang pananampalataya, na iparehistro 
ang sarili sa kinauukulang ahensiya ng pamahalaan. Ito ay maaaring 
makatulong sa maraming bagay kasama na rito ang posibilidad ng 
pagsagawa ng Umrah at Hajj sa hinaharap. 

Sinuman ang may tunay na hangaring maging isang Muslim, at 
may ganap na pananalig at matatag na paniniwala na ang Islam ay siyang 
tunay na relihiyong itinakda ng Allah sa sangkatauhan, magkagayon, 
siya ay dapat magpahayag lamang ng kanyang "Shahadah" (ang 
pagpapahayag ng pananampalataya) nang walang pagpapaliban: 
"Walang tunay na Diyos na dapat sambahin maliban sa Allah at si 
Muhammad ay Kanyang alipin at Huling Sugo". Binigyang-linaw sa 
Banal na Qur'an ang tungkol dito. Ang Allah (ie) ay nagsabi: 

"Katotohanan, ang relihiyon sa (paningin ng) Allah aylslam 42 . " 

Sa ibang talata ng Banal na Qur'an, ipinahayag ng Allah m: 

"At sinumang maghangad ng relihiyon maliban sa Islam, kailanman 
hindi ito tatanggapin sa kanya, at sa kabilang buhay siya ay mabibilang 
sa mga taong talunan. 43 " 

Gayundin, ang Islam ang tanging relihiyon na mananaig sa lahat 
ng ibang relihiyon. Ang Allah iiay nagpahayag sa Banal na Qur'an: 

"At Aming inihayag sa iyo (O Muhammad) ang Aklat (Banal na Qur 'an) 
nang may katotohanan, na nagpapatunay sa (mga) kasulatang nauna 
rito, at isang saksi sa mga ito. 44 " 

Si Propeta Muhammad (£5) ay nagsabi: 

"Ang Islam ay nakabatay sa limang haligi: Ang pagsaksi na walang 
tunay na Diyos na dapat sambahin maliban sa Allah, at si Muhammad 
ay Kanyang Sugo at alipin, ang pag-aalay ng Salah (pagdarasal), ang 



43 Qur'an3:19 
"gur'^rtS 

pagbibigay ng Zakat (itinakdang kawanggawa), ang pag-aayuno sa 
buwan ng Ramadan, at ang pagsagawa ng Hajj. " 

Ang Shahadah ay binibigkas katulad ng sumusunod: 

"ASH-HADU ALLAA ILLAAHA ILLA ALLAH, WA ASH-HADU 
ANNA MUHAMMADAN ABDUHU WA RASULUHU." 

Ang kahulugan sa wikang Pilipino ay: 

"AKO AY SUMASAKSI NA WALANG TUNAY NA DIYOS NA 
DAPAT SAMBAHIN MALIBAN SA ALLAH, AT AKO AY 
SUMASAKSI NA SI MUHAMMAD AY KANYANG ALIPIN AT 
SUGO." 

Gayunman, hindi sapat sa sinuman na bigkasin lamang ang 
Shahadah sa bibig maging sa lihim o hayagan, bagkus dapat niya itong 
paniwalaan nang buong puso at may matibay na pananalig at matatag na 
pananampalataya. Kung siya ay tunay at tapat na tumutupad sa mga 
katuruan ng Islam sa kanyang buhay, matatagpuan niya ang kanyang 
sarili na katulad ng isang bagong silang na sanggol. 

Ito ang magdadala sa kanya sa higit pang pagpupunyagi at 
pagsisikap na paghusayin ang kanyang pag-uugali na siyang maglalapit 
sa kanya sa ganap na katiwasayan. Ang liwanag ng kanyang 
pananampalataya ang magpupuno sa kanyang puso hanggang sa siya ay 
maging huwaran ng pananampalatayang ito. 

Ano ang susunod pagkatapos ng pagpapahayag ng 
pananampalataya (Shahadah) at maging isang Muslim? Dapat niyang 
malaman ang tunay na konsepto o diwa na napapaloob sa 
pagpapatotoong ito na nangangahulugan ng Kaisahan ng Allah at 
pagtanggap na si Propeta Muhammad bilang huli sa mga Propeta at 
Sugong ipinadala ng Allah, at ang pagtugon sa mga kinakailangan nito. 
Nararapat siyang kumilos nang tama at isagawa ang mga alituntunin ng 
Islam maging sa salita at sa gawa. 

Ano ang ibig sabihin ng mga katagang napapaloob sa 
Shahadah? Ang pinakamahalagang dapat malaman ng bawa't Muslim 

ay ang katotohanang walang Diyos maliban sa Allah (3*). Siya ang nag- 
iisang Tunay na Diyos, at Siya lamang ang karapat-dapat sambahin 
sapagka't Siya ang nagbibigay buhay, ang Tagapanustos, at ang 
Tagapangalaga ng sangkatauhan at ng lahat ng nilikha mula sa Kanyang 
walang hanggang biyaya. Tanging Siya ang dapat pag-ukulan ng 
pagsamba at wala ng iba. 

Ang ikalawang bahagi ng Shahadah: WA ASH-HADU ANNA 
MUHAMMADAN ABDUHU WA RASULUHU, ay nangangahulugan 
na si Propeta Muhammad ay alipin at piniling Sugo ng Allah. Walang 
sinumang dapat magkaroon ng pag-aalinlangan sa bagay na ito. Sa 
katunayan, ang mga Muslim ay nararapat na sumunod sa mga kautusan 
ng 'Propeta, paniwalaan siya sa lahat ng kanyang mga sinabi, sundin ang 
kanyang mga katuruan, iwasan ang anumang kanyang mga ipinagbawal, 
at sambahin lamang ang Allah m nang ayon sa mensaheng ipinahayag sa 
kanya. 

Ano ang kahulugan ng pagsamba? Ito ay nangangahulugan ng 
tapat na paglilingkod at pagmamahal sa Allah %. Sa malalim na 
kahulugan nito, itinatagubilin ang buong pagsuko at ganap na pagsunod 
sa mga kautusan ng Allah sa salita at sa gawa maging ito ay lantad man o 
lihim. 

Ang pagsamba ay may dalawang uri: 

1) Nakikita (hayagan 0 panlabas) 

2) Hindi nakikita (lihim 0 panloob) 

Ang nakikitang pagsamba ay sumasaklaw sa mga gawa katulad ng 
pagsasabi ng Shahadah, pag-aalay ng Salah (pagdarasal), pagbibigay ng 
Zakat (itinakdang kawanggawa), Sawm (pag-aayuno sa buwan ng 
Ramadan), pagsasagawa ng Hajj, pagbabasa ng Banal na Qur'an, 
panalangin at pagsusumamo sa Allah, pagbibigay papuri sa Kanya, 
paglilinis ng katawan bago magdasal, atbp. Ang ganitong uri ng 
pagsamba ay nangangailangan ng paggalaw o pagkilos ng bahagi ng 
katawan ng tao. 

Ang hindi nakikitang pagsamba ay ang paniniwala sa Allah n, sa Araw 
ng Paghuhukom, sa Kabilang Buhay, sa mga Anghel, sa mga Aklat ng 
Allah, at sa banal na Itinakdang Kahihinatnan (mabuti man o masama). 
Ang ganitong uri ng pagsamba ay hindi nangangailangan ng pagkilos ng 
mga bahagi ng katawan ng tao, subali't ito ay may tunay na kaugnayan 
sa puso ng bawa't isa na sa dakong huli'y makabubuti sa pamamaraan ng 
kanyang pamumuhay (paniniwala). 

Dapat nating isaisip na ang anumang pagsamba na hindi inaalay sa Allah 
m ay hindi tatanggapin, sa dahilang ito ay isang uri ng Shirk 
(pagtatambal) ayon sa pananaw ng Islam. 

Ang susunod na hakbang ng isang bagong Muslim (matapos 
magpahayag ng Shahadah) ay padalisayin ang sarili sa pamamagitan ng 
pagligo. Kasunod nito ay ang pagpapasiya sa sarili na sumunod sa lahat 
ng panuntunan at alituntunin ng Islam sa kabuuan nito. Dapat niyang 
talikuran ang lahat ng uri ng politeismo (pagsamba sa mga diyus- 
diyosan) at huwad na paniniwala. Kinakailangan itakwil ang kasamaan at 
marapat na maging matuwid. Ang ganitong pagtatakwil ng kasamaan at 
pagiging matuwid ay isa sa mga kinakailangan sa kasabihan sa Islam na 
Laa Ilaaha Illallah. 

Ang sabi ng Allah m sa Banal na Qur'an: 

"Sinumang magtakwil sa mga diyus-diyosan at maniwala lamang sa 
Allah ay humawak sa mapagkakatiwalaang hawakan na hindi mapapatid 
kailanman../ 5 " 

Dapat nating isaalang-alang na ang taos-pusong pagpapahayag ng 
"walang diyos na karapat-dapat sambahin maliban sa Allah," ay 
nangangahulugan ng pagmamahal, katapatan, pananalig, at pagsunod sa 
mga alituntunin ng Islam na sumasaklaw sa lahat ng Muslim. 

Isang pangangailangan sa Shahadah ay ang magmahal nang dahil sa 
Allah, at ang magtakwil nang dahil sa Allah ie. Ito ang pinakamatatag na 
haligi ng pananampalataya na nagpapatupad sa kahulugan ng "Al-Wala 



45 Qur'an 2:256 

at Al Bara. " Ito ay nangangahulugan na dapat mahalin ng Muslim nang 
may katapatan ang kapwa Muslim. Nararapat sa kanya, bilang pagganap 
sa Islam, na ilayo nang lubusan ang sarili sa mga kaugalian ng mga di- 
nananampalataya at iwasang mahikayat ng mga ito, (sa anumang gawain 
at paniniwalang salungat sa Islam) maging ito ay hinggil sa pang- 
materyal o pang-ispirituwal na bagay. 

Bilang pagtatapos, idinadalangin namin sa Allah m na nawa'y linisin 
Niya ang puso at kaluluwa ng mga taong tunay na naghahanap ng 
katotohanan, at nawa'y pagpalain Niya ang pamayanan ng mga 
sumasampalataya sa Kanya. Ameen. 

